
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 861 


18 Νοεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 55061/ΔΙΟΕ 1000/5.9.1994 

υπουργικής απόφασης σχετ. με την «Ανασυγκρό¬ 
τηση της Περιφερειακής Γνωμοδοτικής Επιτροπής 

Δυτικής Ελλάδος». 

Παροχή βεβαίωσης υπέρ της Δημόσιας Επιχείρησης 

Ηλεκτρισμού (Δ.Ε.Η.). 

Τρόπος εκλογής των αιρετών εκπροσώπων των δικα¬ 
στικών υπαλλήλων των Πολιτικών και Ποινικών Δικα¬ 
στηρίων και Εισαγγελιών της Χώρας. 

Διορισμός Δ/ντή και Αναπληρωτή Δ/ντή στο ΕΠΙ «Φυσι¬ 
κής του Στερεού Φλοιού της Γής». 

Διορισμός Δ/ντή και Αναπληρωτή Δ/ντή στο επί «Επι- 
ταχυντικών Συστημάτων και Εφαρμογών». 


ΥΠΟΥΡΓΙΚΕΣ Α ΠΟΦΑΣΕ ΙΣ & ΕΓΚΡΙΣΕΙΣ 

Αριθ. 66751/ΔΙΟΕ 1346 (1) 

Τροποποίηση της 55061/ΔΙΟΕ 1000/5.9.1994 υπουργι¬ 
κής απόφασης σχετ. με την «Ανασυγκρότηση της Περι¬ 
φερειακής Γνωμοδοτικής Επιτροπής Δυτικής Ελλά¬ 
δος». 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α το οποίο προστέθηκε με το άρθρο 
27 του Ν. 2081/1992 (ΦΕΚ 137/τ.Α/26.7.1987) και 
(ΦΕΚ 154/τ.Α/10.9.1992) αντίστοιχα. 

β) Του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» και ειδικότερα τα άρθρα 1 
έως και 23 αυτού (ΦΕΚ 101 /τ.Α/31.7.1990), όπως τρο¬ 
ποποιήθηκε & συμπληρώθηκε με το Ν. 2234/1994 (ΦΕΚ 
142/Τ.Α/31.8.1994). 

γ) Του Ν. 1622/1986 «Τοπική Αυτοδιοίκηση Περιφε¬ 
ρειακή Ανάπτυξη και Δημοκρατικός Προγραμματισμός» 
και ειδικότερα το άρθρο 68 αυτού (ΦΕΚ 92/τ.Α/ 
14.7.1986). 

δ) Του Π.Δ. 51/1987 «Καθορισμός των Περιφερειών 


της Χώρας για το σχεδιασμό, προγραμματισμό και συντο¬ 
νισμό της Περιφερειακής Ανάπτυξης» (ΦΕΚ 26/τ.Α/ 
6.3.1987). 

ε) Του Π.Δ. 333/8.7.1988 «Αναδιάρθρωση και σύσταση 
νέων Διευθύνσεων Περιφερειακής Ανάπτυξης του Υπουρ¬ 
γείου Εθνικής Οικονομίας» (ΦΕΚ 154/τ.Α/13.7.1988). 

στ) Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας» (ΦΕΚ 55/τ.Α/14.4.1993). 

ζ) Την αριθμ. 51240/21.9.1990 υπουργική απόφαση 
«Σύσταση και Συγκρότηση των Περιφερειακών Γνωμοδο- 
τικών Επιτροπών του άρθρου 8 του Ν. 1892/1990 και κα¬ 
θορισμός της διαδικασίας λειτουργίας τους», όπως συ¬ 
μπληρώθηκε με την αριθμ. 52947/2.11.1990 υπουργική 
απόφαση και τροποποιήθηκε μεταγενέστερα. 

2. Την αριθμ. ΥΠ 79/18.5.1994 απόφαση του Πρωθυ¬ 
πουργού «Καθορισμός αρμοδιοτήτων του αναπληρωτή 
Υπουργού Εθνικής Οικονομίας» (ΦΕΚ 
364/τ.Β/18.5.1994). 

3. Την πρόταση του αρμόδιου φορέα. 

4. Τις υπηρεσιακές ανάγκες, αποφασίζουμε: 

Αρθρο 1 

Τροποποιούμε την αριθμ. 55061/ΔΙΟΕ 1000/5.9.1994 
υπουργική απόφαση ως προς τα μέλη της Επιτροπής ως 
εξής: 

«10 Παπανικολάου Εμμανουήλ, εκπρόσωπο της Εθνι¬ 
κής Τράπεζας Ελλάδος, ως τακτικό μέλος, σε αντικατά¬ 
σταση του Νικ. Τσαγκαράκη». 

Βερρόπουλο Παναγιώτη αναπληρωτή βοηθό γραμματέα 
σε αντικατάσταση της Βασιλικής Κωνσταντέλλου. 

Αρθρο 2 

1 ."Κατά τα λοιπά ισχύουν οι διατάξεις της αριθμ. 51240/ 

21.9.1990 (ΦΕΚ 628/τ.Β/1.10.1990) υπουργικής από¬ 
φασης όπως συμπληρώθηκε με την αριθμ. 52947/ 

2.11.1990 /ΦΕΚ 698/τ.Β/7.11.1990) απόφαση και τρο¬ 
ποποιήθηκε μεταγενέστερα. 

2. Η ισχύς της παρούσης απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αρθρο 3 

Από τις διατάξεις αυτής της απόφασης δεν προκαλείται 
επί πλέον δαπάνη σε βάρος του κρατικού προϋπολογι¬ 
σμού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟΣ ΡΩΜΑΙΟΣ 
--♦- 

Αριθ. 2067656/10650 (2) 

Παροχή βεβαίωσης υπέρ της Δημόσιας Επιχείρησης Ηλε¬ 
κτρισμού (Δ.Ε.Η.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 20 Ν 1957/19.7.91. 

2. Τη σύμβαση δανείου μέχρι ποσού ΑΤ8 865.008.121 
μεταξύ της Δημόσιας Επιχείρησης Ηλεκτρισμού (Δ.Ε.Η.) 
και της Ζ - ΙΑΝϋΕΒΒΑΝΚ ΒΑΝΚ ΑυδΤΒΙΑ Α.Θ. 

3. Το αριθμ. 10554/ΔΕΚΟ 369/15.3.94 έγγραφο του 
Υπουργείου Εθνικής Οικονομίας. 

4. Το αριθμ. Δ5/ΗΛ/Β/Φ44.151/5647/25.4.94 έγ¬ 
γραφο του Υπουργείου Βιομηχανίας Ενέργειας και Τεχνο¬ 
λογίας. 

5. Το αριθμ. 11704/21.10.94 έγγραφο της ΔΕΗ με το 
οποίο ζητείται η παροχή βεβαίωσης για ανάληψη υποχρέ¬ 
ωσης. 

6. Την αριθμ. 58/3.3.1994 απόφαση του Δ.Σ. της ΔΕΗ. 

7. Την αριθμ. 1026431/268/0006Α/2.3.1994 (ΦΕΚ 
154/Β/7.3.94) κοινή απόφαση του Πρωθυπουργού και 
Υπουργού Οικονομικών για ανάθεση αρμοδιοτήτων του 
Υπουργού Οικονομικών στους Υφυπουργούς. 

Αποφασίζουμε: 

Ενόψει της, στο σκεπτικό, αναφερόμενης δανειακής 
σύμβασης, μεταξύ της Δημόσιας Επιχείρησης Ηλεκτρι¬ 
σμού με έδρα την Αθήνα (Χαλκοκονδύλη 30) και των αρ¬ 
μοδίων που αναφέρονται σε αυτήν, παρέχουμε τη βεβαί¬ 
ωση ότι το Ελληνικό Δημόσιο ανεπιφύλακτα και ανέκκλητα 
αναλαμβάνει την υποχρέωση και συμφωνεί να μη θέσει σε 
ισχύ, ή καθιερώσει οποιοδήποτε μέτρο, ή προβεί σε 
οποιαδήποτε άλλη ενέργεια όσον αφορά την Δημόσια Επι¬ 
χείρηση Ηλεκτρισμού (ΔΕΗ), η οποία θα είχε σαν αποτέ¬ 
λεσμα την αποτροπή, παρεμπόδιση, χειροτέρευση ή πε¬ 
ριορισμό της ικανότητας, ευχέρειας ή δικαιώματος της 
ΔΕΗ να πληρώνει τόκους επί του κεφαλαίου του δανείου ή 
και να ξεπληρώνει το κεφάλαιο ή οποιοδήποτε μέρος του 
ή οποιαδήποτε άλλα ποσά οφειλόμενα σύμφωνα με τη 
σύμβαση. 

Η απόφαση αυτή θα παραμείνει σε ισχύ μέχρι να εξο¬ 
φληθούν τελείως το δάνειο και οι τόκοι του, οποιοδήποτε 
φόροι και όλα τα άλλα ποσά που πληρώνονται σύμφωνα με 
τη σύμβαση. 

Το κείμενο της απόφασης στην Αγγλική έχει ως εξής: 

«ΤβΙαης ίηίο οοηεϊάβΓβίίοη ΙΙίθ βόονβ ΓηβηΙίοηβά Εοεη Ας- 
ΓββΓηβηΙ όβίννββη Ρ.Ρ.Ο. ννίίά ίΐε άββά οίίίοβ ίη ΑΙΜβηε (ΟΓιβΙ- 
ΚοΧοηάγΙί 30) βηά ΙΠβ οοιτιρβίβηΐ ρβΓίίβε 33 ηιβηίίοηβά ίΠβ- 
Γθίη, ννθ οβΠίίγ 1ά3ΐ Ιάθ ΘτββΚ ΟονβΓηιτίθηΐ ΙίίΓουρό ϋε Μί- 
ηίδίΓγ οί Ρίηαηοθ υηοοηάίίίοηβΙΙγ βηά ίιτονοοβόΐγ υηάθΓίβΚβδ 
βηά 39Γθβ3 1031 ΪΙ ννίΙΙ ηοΐ θηβοΐ ογ ίηίΐΌάυοθ βηγ ΓΠΘ33υΓβ, ογ 
ίβΚβ βηγ οίίιβΓ βοίίοη ννϋά Γ893Γά Ιο Ρ.Ρ.Ο. ννάίοά ννουΙά 
ίιβνβ 33 3 ΓθδυΙΙ ίάβ ρΓβνβηίίοη, Ρίηάτβηοβ, ίΓηρβίπηβηΙ ογ Ιι- 
Γπίίβίίοη οί Ρ.Ρ.Ο.’δ 3άίΙίίγ, ννίΙΙίη9ηθ53 ογ γ^ΙίΙ ίο ρβγ ίηίβ- 
Γθδί οη βηά/ΟΓ Γβρβγ ΙΙτβ ρπηοίρβΙ οί ίίιβ Ι_03η, ογ βηγ ρβΠ 


ΙάβΓθοί υηάβτ ίίιβ Ι_03η Α9ΓθβηιβηΙ βηά/ΟΓ ρβγ βηγ βηά 3113 
οίάθΓ 3υΓΠ3 άυθ υηάβτ ίάβ Ι_θ3η Α 9 ΓββΓΠβηί. 

Τάίδ υηάβιΤ3Κίη9 3ίΐ3ΐΙ ΓβΓπβίη ίη ίοτοβ υηίίΙ Ιίιβ 1.03η βηά 
αΙΙ ΙΙτβ ίηΙβΓβδΙ ΙάβΓβοη, βηγ Τβχβε βηά 31! οίάβΓ βυηιβ 
ρβγβόΐβ υηάβΓίίιβ Εοβη Α9ΓββΓηβηί ίιβνβ όββη ρβίά ίη ίυΙΙ». 

Καθορίζουμε προμήθεια 0,25% υπέρ του Ελληνικού 
Δημοσίου για την εν λόγω υποχρέωση που αναλαμβάνει 
και η οποία θα αποδίδεται από την Επιχείριση στο Δημόσιο 
σύμφωνα με τα οριζόμενα στα έγγραφα μας αριθμ. 
98345/2944/1979, 98348/2945/1979 και 121545/ 
1785/1979. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 1 Νοεμβρίου 1994 

Ο ΥΦΥΠΟΥΡΓΟΣ 

Ν. ΚΥΡΙΑΖΙΔΗΣ 

- 4 - 

Αριθ. 123818 (3) 

Τρόπος εκλογής των αιρετών εκπροσώπων των δικαστι¬ 
κών υπαλλήλων των Πολιτικών και Ποινικών Δικαστη¬ 
ρίων και Εισαγγελιών της Χώρας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Το άρθρο 44 παρ. 3εδ. 2 του Ν. 2172/93 «Τροποποί¬ 
ηση και αντικατάσταση διατάξεων του Ν. 1756/1988 «Κώ¬ 
δικας οργανισμού δικαστηρίων και κατάστασης δικαστι¬ 
κών λειτουργών», του Κώδικα Πολιτικής Δικονομίας, του 
Ποινικού Κώδικα του Κώδικα Ποινικής Δικονομίας και άλ¬ 
λες διατάξεις (Γ. 207). 

2. Την υπ’ αριθ. 114518/14.10.1994 Απόφασή μας 
(ΦΕΚ 799/τ. Β724.10.1994. 

3. Τη γνώμη της ΟΔΥΕ όπως διατυπώθηκε με το από 
197/6.9.94 και το από 4.11.1994 έγγραφό της. 

4 Τις διατάξεις του άρθρου 27 του Ν. 2081/92 και το 
γεγονός ότι από τις διατάξεις αυτής της απόφασης δεν 
προκαλείται δαπάνη εις βάρος του Κρατικού προϋπολογι¬ 
σμού, αποφασίζουμε: 

Αρθρο 1 

Προκήρυξη εκλογών 

1. Οι αιρετοί εκπρόσωποι των δικ. υπαλλήλων του κλά¬ 
δου των Πολιτικών και Ποινικών Δικαστηρίων που παρί- 
στανται και εκφράζουν γνώμη ενώπιον των Δικαστικών 
(Υπηρεσιακών) Συμβουλίων του άρθρου 44 του Ν. 
2172/93 εκλέγονται με άμεση καθολική και μυστική ψη¬ 
φοφορία, που διεξάγεται ανά διετία σε εργάσιμη ημέρα. Η 
ημερομηνία εκλογής ορίζεται με προκήρυξη που εκδίδει ο 
Υπουργός Δικαιοσύνης το αργότερο μέχρι 15 Μαΐου του 
έτους εκλογής. Η ημερομηνία εκλογής δεν μπορεί να ορι- 
σθεί νωρίτερα από έναν (1) μήνα και αργότερα από τρεις 
(3) μήνες από την έκδοση της προκήρυξης. 

Αρθρο 2 

Δικαίωμα του εκλέγειν και εκλέγεσθαι 

1. Δικαίωμα να εκλέγουν έχουν όλοι οι δικαστικοί υπάλ¬ 
ληλοι οι οποίοι κρίνονται από τα Υπηρεσιακά Συμβούλια, 
χωρίς περιορισμούς. Οι υπάλληλοι οι οποίοι κατά το χρόνο 
διενέργειας της εκλογής είναι αποσπασμένοι σε άλλη 
Υπηρεσία ασκούν το εκλογικό τους δικαίωμα στην Υπηρε¬ 
σία που υπάγονται οργανικά. 

2. Δικαίωμα να εκλέγονται έχουν οι υπάλληλοι της παρ. 

1 του άρθρου αυτού εκτός των γραμματέων των Υπηρε¬ 
σιακών Συμβουλίων, των Γενικών Διευθυντών, των Προϊ¬ 
σταμένων Διεύθυνσης και αυτών που τελούν σε κατά¬ 
σταση αργίας. Οι υπάλληλοι που βρίσκονται σε απόσπαση 
έχουν το δικαίωμα να εκλέγονται στο Υπηρεσιακό Συμ¬ 
βούλιο της Υπηρεσίας στην οποία υπάγονται οργανικά. 

3. Το δικαίωμα να εκλέγουν έχουν μόνο όσοι είναι γραμ¬ 
μένοι στον πίνακα εκλογέων του οικείου Υπηρεσιακού 
Συμβουλίου. 

Αρθρο 3 

Πίνακες εκλογέων, αιτήσεις, ενστάσεις 

1. Μέχρι τις 30 Μαρτίου κάθε δεύτερου έτους συντάσ- 
σονται από τον Προϊστάμενο της Διεύθυνσης Γραμμα¬ 
τείας κάθε Εφετείου πίνακες εκλογέων, οι οποίοι τοιχο- 
κολλούνται στο κατάστημα του Εφετείου και αποσπά¬ 
σματα αυτών αποστέλλονται αυθημερόν στον Προϊστά¬ 
μενο της Διεύθυνσης Γραμματείας των Πρωτοδικείων της 
Περιφέρειας του Εφετείου, τα οποία φροντίζουν για την 
τοιχοκόλλησή τους μέχρι τις 10 Απριλίου σε όλες τις υπη¬ 
ρεσίες της Πρωτοδικειακής Περιφέρειας. 

2. Κάθε εκλογέας μπορεί να ζητήσει με αίτησή του την 
εγγραφή του στον οικείο πίνακα καθώς και τη διόρθωση 
κάθε στοιχείου της εγγραφής του, που εσφαλμένα τυχόν 
έχει καταχωρηθεί στον κατάλογο ή έχει μεταβληθεί μετά 
την κατάρτιση του καταλόγου. Μαζί με τις αιτήσεις της πα¬ 
ραγράφου αυτής πρέπει να προσκομίζονται τα πιστοποιη¬ 
τικά ή τα έγγραφα των δημοσίων αρχών που δικαιολογούν 
τις ζητούμενες διορθώσεις, εφόσον δεν υπάρχουν στο 
προσωπικό μητρώο του υπαλλήλου. 

Οι αιτήσεις υποβάλλονται απευθείας ή αποστέλλονται 
τηλεγραφικά στον Προϊστάμενο της Διεύθυνσης Γ ραμμα¬ 
τείας του οικείου Εφετείου μέσα σε αποκλειστική προθε¬ 
σμία πέντε (5) ημερών από την ανακοίνωση των πιινάκων. 

3. Μέσα στις προθεσμίες της προηγούμενης παραγρά¬ 
φου και με τον ίδιο τρόπο, καθένας που έχει το δικαίωμα 
να εκλέγει, μπορεί να υποβάλλει στον Προϊστάμενο Δ/ 
νσεως της Γραμματείας του οικείου Εφετείου ένσταση 
για τη διαγραφή κάποιου από τους πίνακες εκλογέων 
για λόγους που αναφέρονται στην ιδιότητα του ως 
εκλογέα Η ένσταση περιεχει το ονοματεπώνυμο και τη 
διεύθυνση αυτού που την υποβάλλει, το ονοματεπώνυμο 
εκείνου εναντίον του οποίου στρέφεται, το συγκεκριμένο 
πίνακα εκλογέων και τους ειδικούς και συγκεκριμένους 
λόγους που επικαλείται για τη διαγραφή. 

4. Ο Προϊστάμενος της Διεύθυνσης Γ ραμματείας κάθε 
Εφετείου μετά τη λήξη του πενταημέρου της παραγράφου 
2, εξετάζει τις υποβληθείσες αιτήσεις και ενστάσεις, επι¬ 
φέρει τις σχετικές μεταβολές στους πίνακες εκλογέων και 
αποστέλλει τα οριστικοποιημένα αποσπάσματα των εκλο¬ 
γικών καταλόγων στους Προϊσταμένους της Διεύθυνσης 
Γραμματείας των Πρωτοδικείων της περιφέρειας του 
Εφετείου, οι οποίοι φροντίζουν για την τοιχοκόλλησή τους 
μέχρι 30 Απριλίου σε όλες τις υπηρεσίες της Πρωτοδι- 
κειακής Περιφέρειας. 

5. Αν δεν υποβληθούν ενστάσεις, ο Προϊστάμενος της 
Διεύθυνσης Γ ραμματείας κάθε Εφετείου, με έγγραφό του 
προς τους Προϊσταμένους της Διεύθυνσης Γ ραμματείας 
των Πρωτοδικείων, οι οποίοι κοινοποιούν το έγγραφο σε 


όλες τις υπηρεσίες της περιφέρειας του Πρωτοδικείου, 
τους γνωρίζει ότι οι πίνακες καθίστανται οριστικοί. 

Αρθρο 4 

Υποβολή Υποψηφιοτήτων 

1. Κάθε εκλογέας που έχει το δικαίωμα να εκλέγεται 
έχει δικαίωμα να συμμετέχει ως υποψήφιος στις εκλογές. 

2. Ο Προϊστάμενος της Διεύθυνσης Γ ραμματείας κάθε 
Εφετείου δέχεται από 1 έως 10 Απριλίου του έτους εκλο¬ 
γής, υποψηφιότητες για το Υπηρεσιακό Συμβούλιο του οι¬ 
κείου Εφετείου, από τους ενδιαφερομένους υπαλλήλους 
που υπάγονται σ’ αυτό. 

Ο Προϊστάμενος της Διεύθυνσης Γραμματείας του 
Αρείου Πάγου δέχεται μέσα στην ίδια προθεσμία υποψη¬ 
φιότητες για τα Υπηρεσιακά Συμβούλια ^ου Αρείου Πάγου 
(δμελές και 7μελές), από τους ενδιαφερόμενους υπαλλή¬ 
λους των Πολιτικών και Ποινικών Δικαστηρίων και Εισαγ¬ 
γελιών όλης της χώρας. 

3. Η υποψηφιότητα υποβάλλεται από τον ενδιαφερό¬ 
μενο με αίτησή του που παραδίδεται στον αρμόδιο Προϊ¬ 
στάμενο της παρ. 2 του ίδιου άρθρου ή αποστέλλεται τη¬ 
λεγραφικά σ' αυτόν. Στην αίτηση αναγράφεται το όνομα, 
επώνυμο, πατρώνυμο, η υπαλληλική ιδιότητα, το Υπηρε¬ 
σιακό Συμβούλιο στο οποίο θέτει υποψηφιότητα και η 
ακριβής ταχυδρομική διεύθυνση του υποψηφίου. 

4. Υποψηφιότητα μπορεί να τεθεί μόνο για ένα Υπηρε¬ 
σιακό Συμβούλιο. 

'Αρθο 5 

Ανακήρυξη υποψηφίων 

1. Μέχρι τις 11 Απριλίου του έτους εκλογής συντάσσο- 
νται από τους αρμόδιους Προϊσταμένους της παρ. 2 του 
άρθρου 4 αλφαβητικοί πίνακες των υποψηφίων αιρετών 
εκπροσώπων στα Υπηρεσιακά Συμβούλια, στους οποίους 
συμπεριλαμβάνονται όλοι όσοι υπέβαλαν υποψηφιό¬ 
τητα. 

2. Οι πίνακες της προηγούμενης παραγράφου τοιχο- 
κολλώνται στα καταστήματα των οικείων Εφετείων και του 
Αρείου Πάγου. Αντίγραφα των πινάκων αποστέλλονται μέ¬ 
χρι 15 Απριλίου από μεν τον Προϊστάμενο της Διεύθυνσης 
Γραμματείας κάθε Εφετείου προς του Προϊσταμένους 
Γ ραμματείας όλων των δικαστικών υπηρεσιών που υπάγο¬ 
νται στο οικείο Εφετείο, από δε τον Προϊστάμενο της 
Διεύθυνσης Γραμματείας του Αρείου Πάγου προς τους 
Προϊσταμένους της Γ ραμματείας όλων των Πολιτικών και 
Ποινικών Δικαστηρίων και Εισαγγελιών της Χώρας, οι 
οποίοι τοιχοκολλούν τους πίνακες υποψηφίων στο κατά¬ 
στημα του Δικαστηρίου τους, αμέσως μόλις τους παραλά¬ 
βουν. 

3. Μέσα σε αποκλειστιή προθεσμία πέντε (5) ημερών 
από την τοιχοκόλληση των πινάκων υποψηφίων, καθένας 
που είναι γραμμένος στον πίνακα εκλογέων μπορεί να υπο¬ 
βάλει στους αρμόδιους προϊσταμένους της παρ. 2 του άρ¬ 
θρου 4 ένσταση για διαγραφή κάποιου από τον πίνακα 
υποψηφίων. Η ένσταση παραδίδεται ή αποστέλλεται τη¬ 
λεγραφικά. 

4. Η εξέταση των ενστάσεων γίνεται από τις Κεντρικές 
Εφορευτικές Επιτροπές μέσα σε τρεις (3) ημέρες από 
τότε που τις παρέλαβαν. Οι Κεντρικές Επιτροπές ζητούν, 
αν χρειαστεί στοιχεία και πληροφορίες από την αρμόδια 
υπηρεσία του Υπουργείου Δικαιοσύνης. Ενστάσεις που 
δεν έχουν περιέλθει στις Κεντρικές Εφορευτικές Επιτρο- 

πές το αργότερο μέχρι 10 Μαΐου δεν εξετάζονται. 

5. Οι οριστικοί πίνακες υποψηφίων καταρτίζονται από 
τους αρμόδιους προϊσταμένους της παρ. 2 του άρθρου 4, 
εφ’ όσον δεν υποβληθούν ενστάσεις, και από τις Κεντρι¬ 
κές Εφορευτικές Επιτροπές μετά την εξέταση των ενστά¬ 
σεων. 

6. Οι αρμόδιοι Προϊστάμενοι της παρ. 2 του άρθρου 4 
ανακοινώνουν μέχρι 15 Μαΐου τους οριστικούς πίνακες 
υποψηφίων κατά τα οριζόμενα στην παρ. 2 του παρόντος. 

7. Εάν δεν υποβληθούν ενστάσεις, οι Προϊστάμενοι της 
παρ. 2 του άρθρου 4 με έγγραφό τους προς τους Προϊστα¬ 
μένους της Διεύθυνσης Γραμματείας όλων των Πρωτοδι¬ 
κείων, οι οποίοι ανακοινώνουν το έγγραφο σε όλες τις δι¬ 
καστικές υπηρεσίες της περιφέρειας του Πρωτοδικείου, 
τους ανακοινώνουν ότι οι πίνακες υποψηφίων καθίστανται 
οριστικοί. 

Άρθο 6 

Αντιπρόσωποι και πληρεξούσιοι των υποψηφίων 

1. Κάθε υποψήφιος έχει δικαίωμα να διορίσει από έναν 
αντιπρόσωπο με ένα αναπληρωτή του στο κατάστημα ψη¬ 
φοφορίας. Ο διορισμός γίνεται με γραπτή δήλωση του 
υποψηφίου και παραδίδεται στην εφορευτική επιτροπή. 
Για το διορισμό γίνεται μνεία στο βιβλίο των πρακτικών της 
εκλογής. 

2. Οι υποψήφιοι ή οι αντιπρόσωποί τους ή όταν αυτοί 
λείπουν οι αναπληρωτές τους, έχουν το δικαίωμα να πα- 
ρευρίσκονται στην αίθουσα ψηφοφορίας, να διατυπώνουν 
κάθε παρατήρηση ή ένσταση σχετικά με την τάξη της ψη¬ 
φοφορίας για το συμφέρον των υποψηφίων, να παρευρί- 
σκονται στη διαλογή των ψήφων και να ασκούν κάθε άλλο 
δικαίωμα που επιτρέπεται από την απόφαση αυτή. Η 
απουσία υποψηφίων και των αντιπροσώπων ή των ανα¬ 
πληρωτών τους δεν εμποδίζει τις εκλογικές διαδικα¬ 
σίες. 

Άρθο 7 

Εφορευτικές Επιτροπές 

1. Η ψηφοφορία γίνεται ενώπιον Εφορευτικής Επιτρο¬ 
πής. 

2. Σε κάθε κατάστημα ψηφοφορίας συστήνεται Τριμε¬ 
λής Εφορευτική Επιτροπή που αποτελείται από τρεις 
υπαλλήλους με ισάριθμους αναπληρωτές τους. Πρόεδρος 
της Εφορευτικής Επιτροπής ορίζεται ο υπάλληλος που 
έχει τον ανώτερο βαθμό. Μεταξύ ισοβάθμων, ο πρόεδρος 
αναδεικνύεται με κλήρωση. 

3. Τα τρία τακτικά και τρία αναπληρωματικά μέλη των 
Εφορευτικών Επιτροπών κληρώνονται μέχρι 1 Μαΐου από 
τους γραμμένους στον οριστικό πίνακα εκλογέων για κάθε 
πρωτοδικειακή περιφέρεια και υπηρετούν στην πόλη που 
έχει έδρα το Πρωτοδικείο υπαλλήλους. 

Εξαιρούνται όσοι έχουν υποβάλλει υποψηφιότητα. Η 
κλήρωση είναι δημόσια και γίνεται από τον Προϊστάμενο 
της Διεύθυνσης Γραμματείας κάθε Πρωτοδικείου, ενώ¬ 
πιον δύο τουλάχιστον υπαλλήλων, και ενός εκπροσώπου 
της οικείας Πρωτοβάθμιας συνδικαλιστικής οργάνωσης. 

Η ημέρα και η ώρα της δημόσιας κλήρωσης γνωστο¬ 
ποιείται πέντε ημέρες ενωρίτερα με τοιχοκόλληση ανα¬ 
κοίνωσης σε κάθε κατάστημα ψηφοφορίας. 

Γ ια τις ενέργειες της κλήρωσης συντάσσεται σχετικό 
πρακτικό. Κατά την κλήρωση εξάγεται μέχρι διπλάσιος 
αριθμός αναπληρωματικών μελών, όπου σύμφωνα με τον 


αριθμό των υπηρετούντων είναι δυνατό, τα οποία αναγρά¬ 
φονται σε πίνακα κατά τη σειρά κλήρωσής τους. Με τη 
φροντίδα των Προϊσταμένων των Πρωτοδικείων ειδο¬ 
ποιούνται αυθημερόν για το διορισμό τους τα τακτικά και 
τα αναπληρωματικά μέλη κατά τη σειρά κλήρωσής τους. 

4. Ο Πρόεδρος της κάθε εφορευτικής επιτροπής: α) με 
έγγραφό του προς όλες τις υπηρεσίες της περιφέρειας 
του Πρωτοδικείου δέκα ημέρες τουλάχιστον πριν από την 
ορισμένη ημέρα ψηφοφορίας γνωστοποιεί την ημερομη¬ 
νία ψηφοφορίας και το κατάστημα που θα διεξαχθεί και β) 
μεριμνά για την προετοιμασία του καταστήματος ψηφο¬ 
φορίας, τον εφοδιασμό του με τα αναγκαία εκλογικά είδη, 
όπως κάλπες, έπιπλα, ειδικό διαχώρισμα κ.λπ. και γενικώ- 
τερα για την ορθή και απρόσκοπη διεξαγωγή της ψηφοφο¬ 
ρίας. Το κατάστημα ψηφοφορίας διευθετείται κατά τρόπο 
ώστε να εξασφαλίζεται η μυστικότητα της ψηφοφορίας. 
Οι δαπάνες για την κατασκευή των καλπών και την προμή¬ 
θεια του λοιπού εκλογικού υλικού επιβαρύνουν το Υπουρ¬ 
γείο Δικαιοσύνης. 

5. Η άσκηση των καθηκόντων των μελών των Εφορευτι¬ 
κών Επιτροπών είναι υποχρεωτική. Απαλλαγή από τα κα- 
θήκοντά τους είναι δυνατή μόνο λόγω σοβαρού κωλύμα¬ 
τος. Αν μέλη της Εφορευτικής Επιτροπής δεν προσέλ- 
θουν για να εκπληρώσουν τα καθήκοντά τους για τον πα¬ 
ραπάνω λόγο, αναπληρώνονται από τα αναπληρωματικά 
μέλη. Αν η αναπλήρωση είναι αδύνατη, τα ελλείποντα 
μέλη αναπληρώνονται βάσει του πίνακα της παραγράφου 
4 του άρθρου αυτού κατά τη σειρά της κλήρωσής τους. 
Αδικαιολόγητη παράλειψη άσκησης των καθηκόντων μέ¬ 
λους της Εφορευτικής Επιτροπής συνεπάγεται υποχρεω¬ 
τικά άσκηση πειθαρχικής δίωξης σύμφωνα με τις διατάξεις 
του Ν.Δ. 1025/71. 

6. Η Εφορευτική Επιτροπή διευθύνει την εκλογή και τη¬ 
ρεί βιβλίο πρακτικών και πρωτόκολλο ψηφοφορίας. Ο 
Πρόεδρος της Επιτροπής αναθέτει σε ένα από τα μέλη 
της καθήκοντα γραμματέα για τη σύνταξη των πρακτι¬ 
κών. 

7. Η Εφορευτική Επιτροπή αποφασίζει κατά πλειοψη- 
φία. 

8. Η Εφορευτική Επιτροπή χρησιμοποιεί τη σφραγίδα 
του οικείου Πρωτοδικείου. Ο γραμματέας της Επιτροπής 
μετά το τέλος της ψηφοφορίας παραδίδει τη σφραγίδα 
στην υπηρεσία. 

Άρθρο 8 

Κεντρικές Εφορευτικές Επιτροπές 

1. Στο κατάστημα κάθε Εφετείου και στον Άρειο Πάγο 
συστήνεται Τριμελής Κεντρική Εφορευτική Επιτροπή που 
αποτελεί από τρεις υπαλλήλους με ισάριθμους αναπληρω¬ 
τές τους. Πρόεδρος της Κεντρικής Εφορευτικής Επιτρο¬ 
πής ορίζεται ο υπάλληλος που έχει τον ανώτερο βαθμό 
Μεταξύ ισοβάθμων ο Πρόεδρος αναδεικνύεται με κλή¬ 
ρωση. 

2. Τα τρία τακτικά και τρία αναπληρωματικά μέλη των 
Κεντρικών Εφορευτικών Επιτροπών κληρώνονται μέχρι 
την 1 η Μαΐου από τους γραμμένους στον οριστικό πίνακα 
εκλογέων για κάθε εφετειακή περιφέρεια και υπηρετούν 
στην πόλη που έχει έδρα το Εφετείο δικαστικούς υπαλλή¬ 
λους αν πρόκειται για τα Εφετεία και από τους γραμμέ¬ 
νους στον οριστικό πίνακα εκλογέων του Εφετείου Αθη¬ 
νών που υπηρετούν στην πόλη των Αθηνών δικαστικούς 
υπαλλήλους, αν πρόκειται για τον Άρειο Πάγο. Εξαι- 

ρούνται όσοι έχουν υποβάλλει υποψηφιότητα. 

Η κλήρωση είναι δημόσια και γίνεται από τον Προϊστά¬ 
μενο της Διεύθυνσης Γραμματείας κάθε Εφετείου και του 
Αρείου Πάγου, ενώπιον δύο τουλάχιστον υπαλλήλων. Η 
κλήρωση γίνεται κατά τα οριζόμενα στην παρ. 3 του άρ¬ 
θρου 7. 

3. Ο Πρόεδρος κάθε Κεντρικής Εφορευτικής Επιτρο¬ 
πής: α) παραλαμβάνει από τον Προϊστάμενο της Διεύθυν¬ 
σης Γ ραμματείας του οικείου Εφετείου ή του Αρείου Πά¬ 
γου τις ενστάσεις κατά του πίνακα υποψηφίων που τυχόν 
έχουν υποβληθεί, τους οποίους εξετάζει η Κεντρική Εφο¬ 
ρευτική Επιτροπή και εν συνεχεία παραδίδει στον αντί¬ 
στοιχο Προϊστάμενο τον οριστικό πίνακα υποψηφίων, β) 
παραλαμβάνει τα πρακτικά ψηφοφορίας που του προσκο¬ 
μίζουν ή αποστέλλουν οι πρόεδροι των Τριμελών Εφορευ¬ 
τικών Επιτροπών των Πρωτοδικείων που διευθύνουν τις 
εκλογές και μέσα σε 24 ώρες από την ολοκλήρωση της 
παραλαβής καλεί σε συνεδρίαση την Κεντρική Εφορευ¬ 
τική Επιτροπή, η οποία αθροίζει τις ψήφους και προβαίνει 
στην ανακήρυξη των εκπροσώπων. 

4. Η Κεντρική Εφορευτική Επιτροπή τηρεί βιβλίο Πρα¬ 
κτικών. Ο Πρόεδρος της Επιτροπής αναθέτει σε ένα από 
τα μέλη της καθήκοντα γραμματέα για τη σύνταξη των 
πρακτικών. 

5. Η Κεντρική Εφορευτική Επιτροπή χρησιμοποιεί τη 
σφραγίδα του οικείου Εφετείου ή του Αρείου Πάγου. Ο 
Γραμματέας της Επιτροπής μετά το τέλος της ψηφοφο¬ 
ρίας παραδίδει τη σφραγίδα στην Υπηρεσία. Οι παράγρα¬ 
φοι 5 και 7 του άρθρου 7 ισχύουν και για τις Κεντρικές 
Εφορευτικές Επιτροπές. 

Αρθρο 9 

Ψηφοδέλτια - φάκελοι 

1. Το ψηφοδέλτια που περιλαμβάνουν τους υποψη¬ 
φίους για τα Δικαστικά (Υπηρεσιακά) Συμβούλια των Εφε- 
τείων κατασκευάζονται από λευκό χαρτί, το δε ψηφοδέλ¬ 
τιο που περιλαμβάνει τους υποψηφίους για τα Δικαστικά 
(Υπηρεσιακά) Συμβούλια του Αρείου Πάγου (7μελές και 
δμελές) κατασκευάζεται από χρωματιστό χαρτί και είναι 
έντυπα. Η εκτύπωσή τους γίνεται με τη φροντίδα των αρ¬ 
μοδίων Προϊσταμένων της παρ. 2 του άρθρου 4. 

2. Το ψηφοδέλτιο για τα Δικαστικά (Υπηρεσιακά) Συμ¬ 
βούλια του Αρείου Πάγου χωρίζεται σε δύο στήλες κάθε 
μία από τις οποίες περιλαμβάνει τον τίτλο του Συμβουλίου 
και τα ονοματεπώνυμα και πατρώνυμα των υποψηφίων. 
Τα ψηφοδέλτια για τα Δικαστικά (Υπηρεσιακά) Συμβούλια 
των Εφετείων περιλαμβάνουν τους τίτλους των Συμβου¬ 
λίων και τα ονοματεπώνυμα και πατρώνυμα των υποψη¬ 
φίων. 

3. Τα ψηφοδέλτια εκτυπώνονται σε αριθμό τουλάχιστον 
διπλάσιο του αριθμού των εγγεγραμμένων στον πίνακα 
εκλογέων και προωθούνται στις Εφορευτικές Επιτροπές 
των Πρωτοδικείων μέχρι 20 Μαΐου, με την φροντίδα των 
αρμόδιων Προϊσταμένων της παρ. 2 του άρθρου 4, με την 
φροντίδα των οποίων γίνεται και η εκτύπωσή τους. 

4. Κατασκευάζονται ομοιόμορφοι φάκελοι από αδιαφα¬ 


νές χαρτί, χρώματος αντίστοιχου προς τα ψηφοδέλτια, με 
τη φροντίδα των παραπάνω Προϊσταμένων. 

Αρθρο 10 

Ακυρότητα ψηφοδελτίων 

1. Λέξεις, υπογραμμίσεις, διαγραφές, στίγματα ή άλλα 
σημεία ή σχήματα που σημειώνονται σε οποιαδήποτε 
πλευρά του ψηφοδελτίου επάγονται ακυρότητα, εφόσον 
αποτελούν διακριτικά γνωρίσματα που παραβιάζουν το 
απόρρητο της ψηφοφορίας. 

2. Στίγματα, λέξεις, σημεία ή σχήματα που σημειώνο¬ 
νται στο φάκελο, εφόσον κριθούν ως διακριτικά γνωρί¬ 
σματα που ολοφάνερα παραβιάζουν το απόρρητο της ψη¬ 
φοφορίας, επάγονται την ακυρότητα του ψηφοδελτίου 
που είναι μέσα στο φάκελο. 

3. Το ψηφοδέλτιο είναι επίσης άκυρο και στις εξής πε¬ 
ριπτώσεις που ορίζονται περιοριστικά, δηλαδή αν: 

α) χρησιμοποιηθεί για την εκλογή εκπροσώπων σε Υπη¬ 
ρεσιακό Συμβούλιο άλλο από εκείνο που αναγράφεται 
πάνω σ’ αυτό, 

β) βρεθεί σε φάκελο που δεν είναι σύμφωνος με τους 
όρους της παραγράφου 4 του άρθρου 9 της απόφασης αυ¬ 
τής, 

γ) δεν είναι έντυπο έστω και εν μέρει, 
δ) εκτυπώθηκε σε χαρτί που διαφέρει ολοφάνερα στο 
χρώμα, από αυτό που χορηγήθηκε από την Εφορευτική 
Επιτροπή, 

ε) βρεθεί σε φάκελο που δεν φέρει τη μονογραφή του 
Προέδρου της Εφορευτικής Επιτροπής. 

στ) βρεθούν στο φάκελο περισσότερα από ένα ψηφο¬ 
δέλτια εκτός και εάν έχουν σταυρό στον ίδιο υποψήφιο 
οπότε είναι έγκυρα και υπολογίζονται ως μία ψήφος, 
ζ) έχει περισσότερους από ένα σταυρούς, 
η) δεν έχει καθόλου σταυρό. 

Αρθρο 11 

Διαδικασία εκλογών 

1. Η ψηφοφορία διαρκεϊ μία ημέρα μόνο, από την 8η 
πρωινή μέχρι και την 5η μεταμεσημβρινή ώρα. Στα κατα¬ 
στήματα των Πρωτοδικείων που διεξάγονται οι εκλογές 
τοποθετούνται δύο κάλπες. Μία για την ανάδειξη των αι¬ 
ρετών εκπροσώπων στα Δικαστικά (Υπηρεσιακά) Συμβού¬ 
λια του Αρείου Πάγου και μία για την ανάδειξη των εκπρο¬ 
σώπων στο Δικαστικό (Υπηρεσιακό) Συμβούλιο του οι¬ 
κείου Εφετείου. 

2. Την ορισμένη ημέρα ψηφοφορίας και μία ώρα πριν 
από την έναρξή της, τα μέλη της Εφορευτικής Επιτροπής 
είναι υποχρεωμένα να βρίσκονται στο κατάστημα ψηφο¬ 
φορίας για να παραλάβουν το κατάστημα, τις κάλπες, τα 
έπιπλα και τα υπόλοιπα εκλογικά είδη. 

3. Ακολούθως ανοίγονται οι κάλπες και εξετάζονται από 
την Επιτροπή και τους παρευρισκομένους υποψηφίους ή 
τους αντιπροσώπους τους ή αναπληρωτές τους αν είναι 
άδειες και κατόπιν κλείνονται και σφραγίζονται από την 
επιτροπή. 

4. Για τις ενέργειες των παραγράφων 1 και 2 του άρ¬ 
θρου αυτού συντάσσεται πρακτικό που υπογράφεται από 
την Επιτροπή και τους παρευρισκομένους υποψηφίους ή 
τους αντιπροσώπους τους ή τους αναπληρωτές τους. 

5. Την καθορισμένη ώρα ο Πρόεδρος της Επιτροπής κη¬ 
ρύσσει την έναρξη της ψηφοφορίας και καλεί τους εκλο¬ 
γείς να ψηφίσουν. 

6. Οι εκλογείς προσέρχονται στο κατάστημα ψηφοφο¬ 
ρίας και παρουσιάζονται στην Εφορευτική Επιτροπή, η 
οποία ελέγχει το Βιβλιάριο Υγείας και επαληθεύει την εγ¬ 
γραφή τους στους πίνακες εκλογέων. Το Βιβλιάριο Υγείας 
σφραγίζεται από τον Πρόεδρο της Εφορευτικής Επιτρο¬ 
πής. 

7. Η Εφορευτική Επιτροπή δίνει σε κάθε εκλογέα δύο 
φακέλους σφραγισμένους με τη σφραγίδα της και μονο¬ 
γραφημένους από τον Πρόεδρό της καθώς και δύο ψηφο¬ 
δέλτια. 

8.0 εκλογέας αποσύρεται μόνος και υποχρεωτικά πίσω 
από το ειδικό διαχωρισμό (παραβάν). Αφού σημειώσει με 
σταυρό προτίμησης έναν υποψήφιο από τους αναγραφο- 
μένους στο ψηφοδέλτιο, τοποθετεί το ψηφοδέλτιο στο 
φάκελο που του έχει παραδοθεί. Μετά επιστρέφει στην 
Εφορευτική Επιτροπή, επιδεικνύει τους φακέλους στον 
Πρόεδρό της και στους παρισταμένους, ώστε να είναι εμ¬ 
φανές ότι κρατά δύο φακέλους με τη σφραγίδα της Επι¬ 
τροπής και τη μονογραφή του Προέδρου και στη συνέχεια 
τους ρίχνει στις αντίστοιχες κάλπες. 

9. Ο σταυρός προτίμησης τίθεται δεξιά ή αριστερά των 
ονοματεπώνυμων των υποψηφίων με στυλογράφο χρώμα¬ 
τος μπλε ή μαύρου. 

10. Το ονοματεπώνυμο των εκλογέων που ψηφίζουν 
καθώς και ο αριθμός τους στον πίνακα εκλογέων του άρ¬ 
θρου 3 της απόφασης αυτής, αναγράφονται κατά τη σειρά 
προσέλευσής τους, στο πρωτόκολλο ψηφοφορίας που 
τηρεί η Εφορευτική Επιτροπή σύμφωνα με την παρά¬ 
γραφο 6 του άρθρου 7 της απόφασης αυτής. Όταν τελει¬ 
ώσει η ψηφοφορία, κλείνεται το πρωτόκολλο ψηφοφο¬ 
ρίας και υπογράφεται από τα μέλη της επιτροπής και τους 
παρευρισκομένους υποψηφίους ή αντιπροσώπους ή ανα¬ 
πληρωτές τους. 

11. Η φροντίδα για την τήρηση της δημόσιας τάξης στον 
τόπο της ψηφοφορίας και γύρω από αυτόν ανήκει στην 
Εφορευτική Επιτροπή με επιτηρητή τον Πρόεδρό της. 
Απαγορεύεται σε όλη τη διάρκεια της ψηφοφορίας η πα¬ 
ραμονή στην αίθουσα ψηφοφορίας άλλου προσώπου 
εκτός από τα μέλη της Εφορευτικής Επιτροπής και τους 
υποψηφίους ή τους αντιπροσώπους τους ή τους αναπλη¬ 
ρωτές τους. 

12. Όταν περάσει η καθορισμένη ώρα για τη λήξη της 
ψηφοφορίας κηρύσσεται η αποπεράτωσή της και κλείνο- 
νται οι πόρτες του καταστήματος ψηφοφορίας. Πάντως η 
Εφορευτική Επιτροπή μπορεί να παρατείνει την ψηφοφο¬ 
ρία εφόσον έχουν προσέλθει πριν από τη λήξη της εκλο¬ 
γείς που δεν μπόρεσαν να ψηφίσουν. Η ώρα της περάτω- 
σης της ψηφοφορίας καθώς και ο λόγος της τυχόν παρά¬ 
τασής της αναγράφονται στο βιβλίο πρακτικών. 

Αρθρο 12 

Ενστάσεις κατά τη διάρκεια της ψηφοφορίας 

1. Κάθε υποψήφιος, ή αντιπρόσωπός του, ή αναπληρω¬ 
τής του, έχουν το δικαίωμα να υποβάλουν στην Εφορευ¬ 
τική Επιτροπή ενστάσεις για παραβάσεις διατάξεων της 
απόφασης αυτής. Κατά τη διάρκεια της ψηφοφορίας μέσα 
ή έξω από το εκλογικό κατάστημα. Οι ενστάσεις είναι γρα¬ 
πτές και καταχωρούνται υποχρεωτικά στο βιβλίο των πρα¬ 
κτικών. 

2. Για τις ενστάσεις αποφασίζει η Εφορευτική Επιτροπή 


αιτιολογημένα είτε αμέσως είτε όταν τελειώσει η ψηφο¬ 
φορία. Οι αποφάσεις της καταχωρούνται στο βιβλίο πρα¬ 
κτικών. 

Άρθρο 13 

Διαλογή ψηφοδελτίων 

1. Η διαλογή των ψηφοδελτίων γίνεται μετά την κήρυξη 
του τέλους της ψηφοφορίας κατά τη διαδικασία των επο¬ 
μένων παραγράφων. 

2. Η Εφορευτική Επιτροπή ανοίγει τις κάλπες. Στο βι¬ 
βλίο πρακτικών πιστοποιείται ότι οι σφραγίδες της κάλπης 
βρέθηκαν άθιχτες τη στιγμή του ανοίγματος αυτής. 

3. Στη συνέχεια αριθμούνται οι φάκελοι χωρίς ν' ανοι¬ 
χτούν. Το αποτέλεσμα της αρίθμησης γράφεται ολογρά¬ 
φως στο βιβλίο των πρακτικών. 

4. Αν από την αρίθμηση προκύψει διαφορά μεταξύ του 
αριθμού των φακέλων και του αριθμού των ψηφοφόρων 
που ψήφισαν επαναλαμβάνεται η αρίθμηση. Αν και πάλι 
προκύψει διαφορά, αφαιρούνταϊ οι φάκελοι εκείνοι που 
δεν έχουν τη μονογραφή του προέδρου της Εφορευτικής 
Επιτροπής και ακολούθως εκείνοι που δεν έχουν τη σφρα¬ 
γίδα της Εφορευτικής Επιτροπής. Αν οι φάκελοι που δεν 
έχουν μονογραφή ή σφραγίδα δεν καλύπτουν τη διαφορά, 
τότε όλοι οι σφραγισμένοι φάκελοι ρίχνονται και πάλι στην 
κάλπη και αφαιρούνταϊ στην τύχη τόσοι όσοι απαιτούνται 
για να καλυφθεί η διαφορά. Οι φάκελοι που αφαιρούνταϊ 
κατ' αυτόν τον τρόπο καταστρέφονται από τον Πρόεδρο 
της Εφορευτικής Επιτροπής. Η Εφορευτική Επιτροπή 
οφείλει σε κάθε περίπτωση να διατυπώσει στα πρακτικά 
τη γνώμη της για την αιτία της ύπαρξης πλεοναζόντων φα¬ 
κέλων. 

5. Μετά την αρίθμηση των φακέλων ο Πρόεδρος της 
Επιτροπής αποσφραγίζει κάθε φάκελο ξεχωριστά και 
αφού εξακριβώσει το έγκυρο του ψηφοδελτίου που περιέ¬ 
χει και το οποίο επιδεικνύει σε όποιον από τους παριστα- 
μένους (μέλη της Εφορευτικής Επιτροπής, υποψηφίους ή 
αντιπροσώπους τους) το ζητήσει, διαβάζει μεγαλοφώνως 
το ονοματεπώνυμο των υποψηφίων που φέρουν σταυρό 
προτίμησης. Κάθε έγκυρο ψηφοδέλτιο αριθμείται και μο¬ 
νογραφείται από τον Πρόεδρο της Εφορευτικής Επιτρο¬ 
πής. Αφού προσδιορισθούν τα έγκυρα ψηφοδέλτια, γίνε¬ 
ται η καταμέτρηση των σταυρών προτίμησης υπέρ κάθε 
υποψηφίου. 

6. Μετά τον τερματισμό της διαλογής ο Γραμματέας της 
Εφορευτικής Επιτροπής κάθε Πρωτοδικείου καταχωρίζει 
στο Βιβλίο Πρακτικών της εκλογής την ώρα του πέρατος 
της διαλογής, τον ολικό αριθμό τω γραμμένων στον πίνακα 
εκλογέων, τον ολικό αριθμό των φακέλων κάθε κάλπης, 
τον αριθμό των εγκύρων ψηφοδελτίων, τον αριθμό των 
άκυρων και λευκών ψηφοδελτίων, τον αριθμό των σταυ¬ 
ρών προτίμησης που έλαβε κάθε υποψήφιος, τις τυχόν εν¬ 
στάσεις και την απόφαση επ’ αυτών της Εφορευτικής Επι¬ 
τροπής και κάθε άλλο χρήσιμο στοιχείο. Το πρακτικό αυτό 
υπογράφεται από τα μέλη της Εφορευτικής και τους πα¬ 
ρόντος υποψηφίους ή τους αντιπροσώπους τους ή τους 
αναπληρωτές τους. 

7. Επικυρωμένο αντίγραφο των πρακτικών προσκομίζει 
ή αποστέλλει με κάθε πρόσφορο μέσον ο Πρόεδρος της 
Επιτροπής στον Προϊστάμενο της Διεύθυνσης Γραμμα¬ 
τείας του οικείου Εφετείου αφενός και στον Προϊστάμενο 
της Διεύθυνσης Γραμματείας του Αρείου Πάγου αφε¬ 
τέρου, αμέσως μετά το πέρας της διαλογής ή το πρωί 

της επόμενης και πάντως όχι αργότερα από 24 ώρες. 

8. Ενστάσεις που αφορούν τη διαδικασία της διαλογής 
των ψήφων ασκούνται ενώπιον της Εφορευτικής Επιτρο¬ 
πής και εκδικάζονται από αυτήν πριν από το πέρας της 
διαλογής. 

9. Κατά τα λοιπά εφαρμόζονται οι διατάξεις της πάγιας 
εκλογικής νομοθεσίας. 

Άρθρο 14 

Αθροιση των σταυρών προτίμησης από 

τις Κεντρικές Εφορευτικές Επιτροπές 

1. Ο Πρόεδρος κάθε Κεντρικής Εφορευτικής Επιτρο¬ 
πής μέσα σε 24 ώρες από την παραλαβή και του τελευ¬ 
ταίου Πρακτικού ψηφοφορίας καλεί σε συνεδρίαση την 
Κεντρική Εφορευτική Επιτροπή κατά τα οριζόμενα στην 
παρ. 3, εδάφιο β του άρθρου 8 της παρούσης για την 
άθροιση των σταυρών προτίμησης και την ανάδειξη των 
εκπροσώπων. Στη συνεδρίαση μπορούν να παρευρίσκο- 
νται οι υποψήφιοι ή οι αντιπρόσωποί τους ή οι αναπληρω¬ 
τές τους. 

2. Ο Πρόεδρος της Επιτροπής λαμβάνει κάθε ένα από 
τα επικυρωμένα αντίγραφα Πρακτικών ξεχωριστά και 
αφού τα μονογράφει διαβάζει μεγαλοφώνως το περιεχό¬ 
μενό του. Ο Γραμματέας της επιτροπής καταχωρίζει τους 
σταυρούς προτίμησης που έλαβε κάθε υποψήφιος, όπως 
τους ανακοινώνει ο Πρόεδρος, δίπλα στο όνομά του στη 
λίστα υποψηφίων που έχει καταρτίσει από πριν. Μετά την 
ανακοίνωση του περιεχομένου και του τελευταίου πρακτι¬ 
κού, αθροίζονται οι σταυροί προτίμησης που έλαβε κάθε 
υποψήφιος. 

3. Ο Γ ραμματέας της επιτροπής καταρτίζει πίνακα στον 
οποίο αναγράφονται οι υποψήφιοι κατά τη σειρά των 
σταυρών προτίμησης που έχουν συγκεντρώσει και ο 
οποίος υπογράφεται από τα μέλη της Εφορευτικής Επι¬ 
τροπής. 

4. Μετά τον τερματισμό των παραπάνω ενεργειών ο 
γραμματέας της Επιτροπής καταχωρίζει στο Βιβλίο Πρα¬ 
κτικών την ώρα του πέρατος των εργασιών, τον ολικό 
αριθμό των εκλογέων που ψήφισαν, τον ολικό αριθμό των 
σταυρών προτίμησης υπέρ κάθε υποψηφίου κατά Υπηρε¬ 
σιακό Συμβούλιο (7μελές και δμελές προκειμένου για τον 
Άρειο Πάγο) και κάθε άλλο χρήσιμο στοιχείο. Το Βιβλίο 
Πρακτικών υπογράφεται από τα μέλη της Κεντρικής Εφο¬ 
ρευτικής Επιτροπής και τους παρόντες υποψηφίους ή 
τους αντιπροσώπους τους ή τους αναπληρωτές τους. 

Άρθρο 15 

Ανάδειξη - Ανακήρυξη Εκπροσώπων 

1. Μετά τον τερματισμό των ενεργειών του προηγούμε¬ 
νου άρθρου 14, κάθε Κεντρική Εφορευτική Επιτροπή 
προβαίνει στην ανάδειξη των αιρετών εκπροσώπων των 
δικαστικών υπαλλήλων στο Δικαστικό (Υπηρεσιακό) Συμ¬ 
βούλιο του οικείου Εφετείου ή στα Δικαστικά (Υπηρε¬ 
σιακά) Συμβούλια (7μελές και δμελές) του Αρείου Πάγου, 
κατά τη διαδικασία των επομένων 2 μέχρι και 4 παραγρά¬ 
φων. 

2. Ως τακτικοί εκπρόσωποι αναδεικνύονται κατά σειρά 
οι δύο πρώτοι από τους υποψηφίους που συγκέντρωσαν 
τους περισσότερους σταυρούς προτίμησης και ως ανα¬ 
πληρωματικοί των τακτικών εκπροσώπων αναδεικνύονται 
οι δύο επόμενοι κατά σειρά σταυροδοσίας υποψήφιοι. 

3. Σε περίπτωση ισοψηφίας διενεργείται κλήρωση. 


4. Η ανακήρυξη των τακτικών και αναπληρωματικών αι¬ 
ρετών εκπροσώπων των δικαστικών υπαλλήλων στα Δικα¬ 
στικά (Υπηρεσιακά) Συμβούλια γίνεται δημόσια από την 
κάθε Κεντρική Εφορευτική Επιτροπή. 

5. Αν αιρετός εκπρόσωπος παραιτηθεί ή παύσει μετά 
την ανακήρυξή του να έχει την ιδιότητα του δικαστικού 
υπαλλήλου, τακτικός εκπρόσωπος καθίσταται ο αναπλη¬ 
ρωματικός και αναπληρωματικός καθίσταται ο επόμενος 
κατά σειράν ψήφων υποψήφιος, βάσει του πίνακα της 
παρ. 3 του άρθρου 14. 

Άρθρο 16 

Γνωστοποίηση αποτελεσμάτων 

1. Κάθε Κεντρική Εφορευτική Επιτροπή αμέσως μετά 
τον τερματισμό των ενεργειών της γνωστοποιεί στον Πρό¬ 
εδρο του Δικαστικού (Υπηρεσιακού) Συμβουλίου την ανα¬ 
κήρυξη των δύο τακτικών και δύο αναπληρωματικών αιρε¬ 
τών εκπροσώπων των δικαστικών υπαλλήλων. Προς τον 
ίδιο διαβιβάζει και αντίγραφο του πίνακα της παρ. 3 του 
άρθρου 14. 

2. Αντίγραφα των παραπάνω εγγράφων και πινάκων κοι¬ 
νοποιούνται στην αρμόδια Διεύθυνση του Υπουργείου Δι¬ 
καιοσύνης. 

Άρθρο 17 
Παράδοση στοιχείων 

1. Κάθε Τριμελής Εφορευτική Επιτροπή παραδίδει στον 
Προϊστάμενο της Διεύθυνσης Γραμματείας του οικείου 
Πρωτοδικείου για φύλαξη, το Πρωτόκολλο ψηφοφορίας, 
το βιβλίο πρακτικών και όσα αλλα εκλογικά έγγραφα υπάρ¬ 
χουν, καθώς και τα ψηφοδέλτια τακτοποιημένα κατά τη 
σειρά που αριθμήθηκαν. Για την παράδοση υπογράφεται 
σχετικό πρωτόκολλο. 

2. Οι Κεντρικές Εφορευτικές Επιτροπές παραδίδουν το 
Βιβλίο Πρακτικών και όσα άλλα έγγραφα υπάρχουν στον 
Προϊστάμενο της Διεύθυνσης Γραμματείας του οικείου 
Εφετείου ή του Αρείου Πάγου. Γ ία την παράδοση υπογρά¬ 
φεται σχετικό πρωτόκολλο. 

3. Τα στοιχεία των δύο προηγουμένων παραγράφων φυ¬ 
λάσσονται για ένα έτος από τον διορισμό των αιρετών εκ¬ 
προσώπων στα Υπηρεσιακά Συμβούλια και ύστερα κατα- 
στρέφονται αφού συνταχθεί σχετικό Πρακτικό. Σε περί¬ 
πτωση εκκρεμοδικίας φυλάσσονται μέχρι την έκδοση ορι¬ 
στικής απόφασης και πάντως όχι πέραν της λήξης της θη¬ 
τείας των αιρετών εκπροσώπων στα Υπηρεσιακά Συμβού¬ 
λια. 

Άρθρο 18 

Επανάληψη ψηφοφορίας 

1. Αν ακυρωθεί η εκλογή των εκλεκτόρων για κάποιο 
υπηρεσιακό συμβούλιο και διαταχθεί η επάναληψη της 
ψηφοφορίας, η ψηφοφορία επαναλαμβάνεται ολικώς ή 
μερικώς με βάση τους πίνακες εκλογέων που χρησιμοποι¬ 
ήθηκαν κατά την αρχική ψηφοφορία. Πρόταση και ανακή¬ 
ρυξη νέων υποψηφίων δεν επιτρέπεται. 

Άρθρο 19 

Μεταβατικές Διατάξεις 

1. Κατά την πρώτη εφαρμογή της παρούσης αποφά- 
σεως, η προκήρυξη των εκλογών εκδίδεται το αργότερο 
μέχρι 15 Δεκεμβρίου 1994. Η σύνταξη των πινάκων εκλο- 




8042 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γέων θα γίνει 9 Δεκεμβρίου 1994, η τοιχοκόλληση αυτών 
σε όλες τις δικαστικές υπηρεσίες της χώρας θα γίνει μέχρι 
23 Δεκεβρίου 1994, η υποβολή των αιτήσεων και ενστά¬ 
σεων μέχρι 30 Δεκεμβρίου 1994, η εξέτασή τους από 
τους Προϊσταμένους της Διεύθυνσης Γραμματείας των 
Εφετείων θα γίνει μέχρι 5 Ιανουάριου 1995 και οι οριστικο- 
ποιημένοι εκλογικοί κατάλογοι θα τοιχοκολληθούν σε 
όλες τις υπηρεσίες της χώρας μέχρι 23 Ιανουάριου 1995. 
Η υποβολή των υποψηφιοτήτων θα γίνει μέχρι 9 Δεκεμ¬ 
βρίου 1994. Η κατάρτιση των πινάκων υποψηφίων θα γίνει 
μέχρι 12 Δεκεμβρίου 1994 και η τοιχοκόλλησή τους σε 
όλες τις υπηρεσίες της χώρας μέχρι 30 Δεκεμβρίου 1994. 
Η υποβολή των ενστάσεων κατά των υποψηφίων μέχρι 5 
Ιανουάριου 1995, η εξέτασή τους από τις Κεντρικές Εφο¬ 
ρευτικές Επιτροπές μέχρι 11 Ιανουρίου 1995 και η τοιχο¬ 
κόλληση των οριστικοποιημένων πινάκων υποψηφίων σε 
όλες τις δικαστικές υπηρεσίες της χώρας θα γίνει μέχρι 23 
Ιανουάριου 1995. Οι Εφορευτικές Επιτροπές καταρτίζο¬ 
νται μέχρι 5 Ιανουάριου 1995. Μέχρι τις 27 Ιανουάριου 
πρέπει να έχουν παραληφθεί τα ψηφοδέλτια και όλο το 
εκλογικό υλικό από τα Πρωτοδικεία. 

2. Οι εκλογές θα διεξαχθούν την 1η Φεβρουάριου 
1995. 

Αρθρο 20 

Η απόφαση αυτή να δημοσιευθεί στην Εφημερίδα της 
Κυβερνήσεως. Με την δημοσίευση της παρούσης αποφά- 
σεως καταργείται η απόφαση μας αριθ. 114518/ 
14.10.1994 (ΦΕΚ 799/τ. Β724.10.1994). 

Αθήνα, 15 Νοεμβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 
-♦- 

Αριθ. Β7/309 ( 4 ) 

Διορισμός Δ/ντή και Αναπληρωτή Δ/ντή στο ΕΠΙ «Φυσικής 
του Στερεού Φλοιού της Γής». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 17 παρ. 7 του Ν. 2083/92. 

2. Τις διατάξεις του Π.Δ. 322/94 (ΦΕΚ 169 τ.Α). 

3. Τις αριθ. πράξεις της Συγκλήτου του Παν/μίου Αθη¬ 
νών (1 1.11.94) και της Συγκλήτου του Παν/μίου Ιωαννίνων 
751/3.11.94) ύστερα από πρόταση τηςΓ.Σ.Ε.Σ. τωνΤμη- 


μάτων Φυσικής του Παν/μίου Αθηνών και Παν/μίου Ιωαν¬ 
νίνων, αποφασίζουμε: 

Διαπιστώνουμε ότι Διευθυντής του Ερευνητικού Πανε¬ 
πιστημιακού Ινστιτούτου με την επωνυμία «Ινστιτούτο Φυ¬ 
σικής του Στερεού Φλοιού της Γής» των Τμημάτων Φυσι¬ 
κής των Παν/μίων Αθηνών και Ιωαννίνων διορίζεται ο κα¬ 
θηγητής Παναγιώτης Βαρώτσος και ως αναπληρωτής του 
ο επίκουρος καθηγητής Κων/νος Ευταξίας του τμήματος 
Φυσικής του Παν/μίου Αθηνών. 

Η θητεία των ανωτέρω είναι πενταετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 

-♦- 

Αριθ. Β7/308 (5) 

Διορισμός Δ/ντή και Αναπληρωτή Δ/ντή στο επί «Επιταχυ- 
ντικών Συστημάτων και Εφαρμογών». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 17 παρ. 7 του Ν. 2083/92. 

2. Τις διατάξεις του Π.Δ. 168/94 (ΦΕΚ 106 τ.Α'). 

3. Την αριθμ. κοινή πράξη των Συγκλήτων του Παν/μίου 
Αθηνών και του ΕΜΠ 11.11.94 ύστερα από πρόταση της 
κοινής εισηγητικής επιτροπής, (αριθμ. 3459/8.11.94) των 
δύο ΑΕΙ Παν/μίου Αθηνών και Ε.Μ.Π., αποφασίζουμε: 

Διαπιστώνουμε ότι Διευθυντής του Ερευνητικού Πανε¬ 
πιστημιακού Ινστιτούτου με την επωνυμία «Ινστιτούτο και 
Επιταχυντικών Συστημάτων και Εφαρμογών» διορίζεται ο 
καθηγητής του τμήματος Φυσικής του Παν/μίου Αθηνών 
Κων/νος Παπανικόλας ως Διευθυντής και ως αναπληρω¬ 
τής Διευθυντής ο καθηγητής του ΕΜΠ Αναστάσιος Φίλιπ¬ 
πος. 

Η θητεία των ανωτέρω είναι πενταετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


